
Mulat ang Partido sa kontra-rebolusyonaryong 
dalawahang taktika ng rehimeng Macapagal-Arroyo. 
Ang deklarasyon para sa “todong kapayapaan” ay hindi 
nagbabaligtad sa saligang patakaran ng pagsusulong 
ng kontra-rebolusyonaryong digma. Sisikapin ng mga 
rebolusyonaryong pwersa na hanggat maaari ay kamtin 
ang mga signipikanteng pakinabang sa pamamagitan 
ng usapang pangkapayapaan. Gayunpaman, tiyak na 
haharapin nito ang maraming balakid na ilalatag ng 
mga militarista. Ang lahat ng kanilang maniobrang 
pananabotahe ay kailangang labanan ng lahat ng 
pwersang magnanais na magtagumpay ang usapang 
pangkapayapaan. 


PINAMUMUNUAN NG EXECUTIVE SECRETARY NA SI GEN. 
Renato de Villa, ng dating pangulo at kasalukuyang 
“special ambassador” Gen. Fidel Ramos at ni Defense 
Secretary Gen. Angelo Reyes ang pangkat ng mga 
militaristang namumugad sa tuktok ng rehimeng 
Macapagal-Arroyo. Kabilang din sa pangkating ito ang 
di kukulangin sa anim pang dating heneral na hinirang ni 
Macapagal-Arroyo sa iba't ibang pusisyon sa kanyang 
gabinete at iba pang pusisyon sa pamahalaan. 

Ang pagpwesto ng mga militaristang ito sa mga 
nangungunang pusisyon sa gubyernong Macapagal- 
Arroyo ang pangunahing banta ngayon sa usapang 
pangkapayapaan. Ang lahatang pagpapalaya sa mga 
bilanggong pulitikal ay tuluy-tuloy na hinahadlangan 
ni General de Villa. Gayundin, ang planong maayos 
na pagpapalaya sa mga bihag ng digma ng BHB ay 
sinabotahe ng mga militarista sa paglulunsad ng 
nabigong rescue operation nitong Marso 8. 

Nakapangyayari ang pusisyon ng mga militarista 
sa loob ng rehimeng Macapagal-Arroyo. Sa kabila 
ng naunang deklarasyon ni Macapagal-Arroyo para 
sa “todong kapayapaan”, ipinagpapatuloy nila ang 
patakaran ng todong digma at militarisasyon sa 
kanayunan. Kahit ang idineklarang suspensyon ng 
opensibong mga operasyong militar at pulisya sa Timog 
Katagalugan ay walang-habas na nilalabag. 


SA MGA MILITARISTA, ANG MGA REBOLUSYONARYO AY 
mga kriminal at ang pagsapi sa rebolusyonaryong 
kilusan ay isang krimen. Gagamitin nila ang lahat 
ng paraan, pangunahin na ang sandatahang pagsupil, 
upang makamit ang ultimong layuning gapiin ang 
rebolusyonaryong armadong pakikibaka at ipreserba 
ang reaksyunaryong kapangyarihan. > 

4 Para sa kanila, may silbi ang usapang 
pangkapayapaan kung ito ay magagamit 
para linlangin ang mga rebolusyonaryong 
pwersa, gawing pasibo o tuluyang pasukuin 
ang rebolusyon. Pagsisikapan din nilang 
magkamit ng mga taktikal na layuning 
militar at pampulitika. 

Sa bawat pihit ng usapang pangka- 
payapaan, nagmamatigas silang mayroon 
lamang iisang konstitusyon at gubyerno sa 
bansa, at sinasarhan ang anumang puwang 
na makilala ang status of belligerency ng 
rebolusyonaryong kilusan. 


UPANG MAKABULUHANG SUMULONG ANG 
usapang pangkapayapaan sa ilalim ng 
rehimeng Macapagal-Arroyo at mabuo ang 
mga kasunduan sa substantibong adyenda 
ng usapan, kailangang tutulan at biguin ang 
lahat ng maniobra ng mga militarista na 
isabotahe at ibagsak ang usapan. 

Kailangang magpunyagi ang NDFP at 
ang negotiating panel nito sa pagtataguyod 
sa rebolusyonaryong integridad nito 
at sa pambansa-demokratikong interes 
ng mamamayang Pilipino. Kailangang 
ipaglaban nito ang pagsasakatuparan ng 
lahat ng mga nagdaang kasunduan, kabilang 
na ang CARHRIHL. 

Hinihikayat ng Partido ang mga 
patriyotiko at demokratikong pwersa na 
bantayan, ilantad at labanan ang mga 
maniobra ng mga militarista laban sa 
usapang pangkapayapaan. Kailangang igiit 
sa rehimeng Macapagal-Arroyo na sipain 
ang mga pangunahing militaristang elemento 
sa kanyang gubyerno, laluna si Gen. Renato 
de Villa. 

Ang pusisyon ng NDFP sa negosasyon at 
anumang makabuluhang makakamit natin sa 
usapang pangkapayapaan ay nakasalalay sa 
ating armadong rebolusyonaryong lakas. 

Mayroon man o walang usapang 
pangkapayapaan, kailangang tuluy-tuloy na 
palakasin ang BHB at ang rebolusyonaryong 
armadong pakikibaka. Ito, sa katuus-tuusan, 
ang batayan ng pagkamit ng makatarungan 
at pangmatagalang kapayapaan. 


Bagong hirang na kalihim ng depensa 


Gen. Angelo Reyes: 
Pusakal na pasista 


a kabila ng ipinangangalandakang patakarang 
“todong kapayapaan” ng rehimeng Macapagal- 
Arroyo, isang pusakal na pasista, si Gen. 
Angelo Reyes, ang itinalagang 
A kalihim ng Department of National 
Defense (DND) nitong Marso 
19. Hinirang sa bagong pwesto 
ang heneral sa kabila ng 
madugong rekord nito, 
laluna bilang hepe ng AFP 
sa panahon ng rehimeng 
Estrada. Walang kakurap- 
Bi” kurap ding isinaisantabi 
ng kasalukuyang rehimen ang 
walang-kahihiyang pagtatanggol ni Reyes kay Estrada 
bago ito mapatalsik sa pagkapangulo. 


BAGO MAGING HEPE NG AFP 


Myembro si Reyes ng Class "66 ng Philippine Military 
Academy. Sa 35 taon niya sa mersenaryong AFP, masugid 
siyang naglingkod sa reaksyunaryong estado at sa 
imperyalismong US. 

Mahaba ang panahong ginugol ni Reyes sa 
gawaing paniktik laban sa rebolusyonaryong kilusan at 
mamamayan. Itinalaga siya noong 1969 sa Intelligence 
Service of the AFP (ISAFP). Humawak siya ng dalawang 
matataas na pusisyon sa Intelligence Production Branch 
ng Office of the Deputy Chief of Staff for Intelligence. 
May ilan taon niyang pinamunuan ang paniniktik ng AFP 
bilang Deputy Chief of Staff for Intelligence o J2. 

Noong 1990, itinalaga siya bilang commanding 
officer ng 4th IB. Direkta itong responsable sa mga 
mapanalantang kontra-rebolusyonaryong kampanyang 
nagdulot ng malawakang dislokasyon sa mamamayan ng 
Kanlurang Mindanao noong maagang bahagi ng dekada 
1990. Naging kumander din siya ng 602" Infantry 
Brigade sa Davao noong 1992 at ng 5th ID noong 

1997. Pangunahing yunit ang huli sa pagtugis sa 
rebolusyonaryong kilusan sa hilagang-silangang 
bahagi ng Luzon noong 1997. Noong 1998, naging 
pinuno siya ng Southern Command sa Mindanao. 
Pawang may mahahabang listahan ng inutang na 
dugo sa rebolusyonaryong kilusan at mamamayan 
ang mga yunit na ito. 

Mas maaga pa'y naitalaga siya sa Civil Relations 
Service ng AFP (CRSAFP). Isang yunit ng AFP na 
nagsasagawa ng mga operasyong psy-war. Naging 
commanding general siya nito noong 1995. Bago 
maging Chief of Staff, naging commanding general 
siya ng Philippine Army. 

Maaasahan si Reyes ng imperyalismong US sa 
pagtataguyod sa interes nito sa bansa. Makailang 
ulit na pumunta sa US si Reyes upang magsanay 
sa paniniktik at “kontra-insurhensiya.” Ilan sa 
mga kursong pinag-aralan niya roon ay ang 
Combined Strategic Intelligence Training Program 
at International Defense Management Course. 


SUKDULANG PASISTA 

Buong-lupit na ginamit ni Reyes ang kanyang 
kamay na bakal nang maging Chief of Staff siya 
ng AFP. Ipinagpatuloy niya ang Oplan Makabayan 
laban sa rebolusyonaryong kilusan na inumpisahan 
ng pinalitan niyang hepe na si Gen. Joselin Nazareno. 
Pinamunuan din niya ang paglulunsad ng Campaign 
Plan Balangai at iba pang kampanya ng panunupil. 

Ipinatupad ni Reyes ang Oplan Pisces Alpha 
laban sa Moro Islamic Liberation Front (MILF) at 
ang todo-largang digmang anti-Moro ng rehimeng 
US-Estrada. Tuwiran niyang pinamunuan ang 
paglusob sa mga kampo ng MILF at sa mga 
komunidad ng mga Moro na walang-habas nilang 
pinagbobomba. Pinagsusunog nila ang mga bahay 
at pinagsisira ang mga pananim sa mga komunidad 
na ito. Nagresulta ito sa pagkamatay at pagkasugat 
ng mga sibilyan at malawakang dislokasyon ng 
umabot sa isang milyong mamamayan. 

Sa pamumuno ni Reyes, ginamit ng AFP ang 
pagtugis sa bandidong Abu Sayaff upang pag- 
ibayuhin ang digmang anti-Moro. Kasabwat ang 
pulisya, nagsagawa ng mga pambobomba ang AFP 
sa Metro Manila. Pagkatapos ay nangbintang at 
nanghuli sila ng mga sibilyang Moro na walang 
kinalaman sa krimen. Ibayong pinaigting ng kanyang 

pamunuan ang paghahasik ng isteryang anti-Moro 
at anti-Muslim. 

Ang pagpapatindi ni Reyes ng pagtugis sa 
rebolusyonaryong kilusan at ng militarisasyon ay 
nagdulot ng malawakang paglabag sa karapatang- 
tao ng mamamayan. Hindi lamang ito sa Mindanao, 
kundi pati sa iba pang panig ng bansa. Nagtala ng 
malagim na rekord ang AFP sa ilalim ng kanyang 
pamumuno. Ayon sa ulat ng KARAPATAN, mula 
Enero hanggang Nobyembre ng nakaraang taon, may 
436 kaso ng paglabag sa karapatang-tao. Sa loob ng 
11 buwang ito, may 85 kaso at 269 biktima ng iligal 
na pag-aresto, 17 kaso at 39 biktima ng pagkawala 
at pananalbeyds, limang insidente at 45 biktima 
ng pagmamasaker at tangkang pagmamasaker. 
Bukod rito, 39,000 indibidwal ang nabiktima ng 
321 kaso ng istraping, bigo at tangkang pagpatay, 
pagdukot, panghahalughog, pagnanakaw, pamimilit, 
pag-iinteroga, pambobomba, pagmamanman, 
pang-aabusong sekswal, ebakwasyon, paninira ng 
ari-arian at pangungubkob at iba pang anyo ng 
pandarahas. 

Pinalawak ng mahigit 
30,000 ang bilang ng 
CAFGU at muling ina- 
armasan ang mga grupong 
vigilante at kultista tulad 
ng Tadtad. Ang mga ito ay 
pawang may mahahabang 
rekord ng pananalanta at 
pang-aabuso sa mama- 
mayan. 

Sa ilalim ng pamu- 


Tiyak na 
makararanas ang 
mamamayan ng 
ibayong 
pasistang 
pananalanta at 
kalupitan sa 
pamumuno ni 
Reyes sa DND. 


muno ni Reyes sa AFP, Ang 
makailang ulit ding pagkakapwesto 
nag-daos ng mga 


niya at ng iba 

pang mga militar 
sa burukrasya ay 
dapat na tapatan 


pagsasanay-militar sa 
iba't ibang panig ng 
bansa ang mga tropang 
Amerikano. Lumahok sa 


mga pagsasanay na ito ng ibayong 

ang mga tropa ng AFP. paglaban ng 
Pinamunuan ni Reyes rebolusyonaryong 
ang pagtatakip sa mga . 

naganap na pang-aabuso kilusan at ng 

sa mamamayan ng mga Mamamayan. 
dayuhang tropa. > 

Ang militarismong pumatay kay P/CInsp. 
Abelardo Martin at ang nagpapatuloy na 
pasismo ng estado 


oon pang Enero, ipinahayag na ng 
INE at Bagong Hukbong Bayan ang 

kahandaan nitong palayain ang mga 
bihag ng digmang sina P/Chief Insp. Abelardo 
Martin at Army Maj. Noel Buan. Subalit 
sa kabila nito, ipinakana pa rin ng mga %4 
militaristang naghahari ngayon sa rehimeng 
Macapagal-Arroyo ang isang rescue 
operation sa hangaring pangunahan 
ang BHB sa pagpapalaya sa mga 


bihag. 


Ang bigong rescue operation ng pR 
Marso 8 ay nagresulta sa pagkamatay fg 
ni Martin. Sinalanta rin nito ang “ 
mga residente ng Sityo Oblian, 
Barangay San Marcelino, General 
Nakar, Quezon. Upang pagtakpan ang 
kanilang palyadong operasyon, sukdulan ang 
ginawang pambabaluktot ng AFP tungkol sa mga 
tunay na pangyayari kaugnay ng labanan sa pagitan 
ng pwersa ng BHB na nangangalaga kay Martin at 


ng mga tropa ng gubyerno. 


MADALING-ARAW NG MARSO 8 ay ipinagmayabang 
ni Gen. Jose Lachica, hepe ng Southern Luzon 


< Isa rin si Reyes sa mga 
pasimuno sa pagbabasura sa 
Comprehensive Agreement on 
Respect for Human Rights and 
International Humanitarian Law 
o CARHRIHL at iba pang 
mga hakbanging pananabotahe 
sa usapang pangkapayapaan. 
Gumampan siya ng nangungunang 
papel sa pagtanggi ng Gubyerno 

sina Lachica at 
Lt. Warren Lee Dagupon 
(pinuno ng pwersa ng 
Scout 
Company o SRC na 
umatake sa custodial force ng 
BHB). Ang ipinangalandakan noong 
una na matagumpay na rescue operation 
ay pinalabas na nilang isang simpleng chance 
encounter (di inaasahang engkwentro) habang nasa 


Command, na matagumpay nilang nailigtas ang 
bihag na si Martin mula sa BHB. Subalit nang 
makumpirma na nasawi sa operasyon si Martin, 
binago nila ang kanilang kwento. Sa direksyon 
ni Executive Secretary Renato de Villa at noo'y 
Defense Secretary Eduardo Ermita, 
naghabi ng kasinungalingan Å 


Rangers 


operasyong pagtugis diumano ang militar laban 


sa BHB. 


ng Republika ng Pilipinas sa 
ilang ulit na makataong alok ng 
Bagong Hukbong Bayan para 
palayain ang mga bihag ng 
digma. Responsible rin siya sa 
hungkag na mga suspension of 
offensive military operations 
(SOMO), gayundin sa bigong 
rescue operation kay PCI Abelardo 
Martin nitong Marso 8. 


Ayon sa ginawang pagtatasa ng Melito Glor 
Command (MGC), isang buwan nang tukoy ng B 


Tiyak na makararanas ang 
mamamayan ng ibayong 
pasistang pananalanta at 
kalupitan sa pamumuno ni Reyes 
sa DND. Ang pagkakapwesto 
niya at ng iba pang mga militar 
sa burukrasya ay dapat na 
tapatan ng ibayong paglaban ng 
rebolusyonaryong kilusan at ng 
mamamayan. 8 


4? Intelligence Security Unit (ISU) ang hinihimpilan 
ng lima-kataong tim ng BHB na nangangalaga 
kay Martin. Ito ang naging batayan ng planadong 
sorpresang reyd ng pangkat ni Dagupon at mga 
elemento ng 4? ISU noong Marso 8. Taliwas sa 
iniulat ni Dagupon, hindi lamang 10 kundi mahigit 
30 elemento ng 8?” SRC at 4” ISU ang pumasok 
sa San Marcelino noong Marso 6. Matapos ang 
madaling-araw na labanan at pagputok ng liwanag 
noong umaga ng Marso 8, iniulat ng taumbaryo na 
umabot pa ang bilang ng tropa ng AFP sa mahigit 
100. 


BAHAGI NG GINAWANG RESCUE OPERATION 
ang sagad-sagarang pasistang pandarahas 
ng mga sundalo sa mga residente ng Sityo 
Oblian . EN 
Gabi pa lamang ng Marso 6, binulabog y i 
ng isang 10-kataong iskwad ng AFP ang 
isang pamilyang magsasaka sa lugar. 


Pwersahang pinalabas ang padre de SS JA 


pamilya, tinutukan ng M16 sa batok, (N, 
pinosasan, sinakluban ng bonnet at W 
pinaunang maglakad habang sinusundot 

ang kanyang likuran ng dulo ng baril. Pagkatapos, 
kinaladkad ng mga berdugo ang isa pang magsasaka 
palabas sa kanyang bahay at kanilang hinalughog 
ang kanyang tirahan. Pinigilan nilang lumabas at 
sumunod ang mag-anak ng biktima . Tinutukan 
ang magsasaka sa kanyang ari at pilit pinaaaming 
tagasuporta ng BHB. Bawat sagot ng biktima'y 
sinuklian ng mga sundalo ng kulata sa likod 
at tagiliran. Binantaan pa ng mga pasista ang 
magsasaka bago siya pinauwi. 

Noong gabi ng Marso 7, nagtipon sa Sityo 
Oblian ang ilang kolum ng mga sundalong 
nanggaling sa iba't ibang direksyon upang simulan 
ang pag-atake sa kubong kinalalagyan nina PCI 
Martin. Ayon sa ulat ng MGC, sa unang bugso pa 
lamang ng putukan bandang ala-una ng madaling 
araw ay nagpakilala na si PCI Martin. Subalit “Hala, 
sige lang!” at “Sige, banatan pa!” ang patuloy 
na isinigaw ng mga umatake. Pinagsikapan ng 
custodial force na isama sa pag-atras si Martin 
na noo'y may tama na sa pigi. Subalit nahirapan 
sila dahil sa sinsin ng mga putok galing sa SRC. 

Bandang alas-tres na ng madaling-araw nang 
tumigil magpaputok ang kaaway. Sa pinag-atrasan 
na inabutan ng SRC si Martin. Maliwanag na nang 
ibaba ng mga sundalo ang bangkay niya upang 
isakay sa bangka. 

Bago tuluyang umalis sa lugar, isa pang bahay 
ang hinalughog at ninakawan ng mga sundalo. 


SI MARTIN AY INARESTO NG BHBSA ISANG OPERASYON 
sa Dolores, Quezon noong Nobyembre 1999. Noon 
pa man, ipinahayag na ng BHB na nakahanda itong 
palayain si Martin subalit hindi ito tinugon ng 
rehimeng Estrada. 
Sa mahigit isang taong nakabimbin si Martin, 
nakinabang siya sa patakaran ng BHB sa makatao 
at maluwag na pagtrato sa mga bihag 
ng digma. Laluna nitong huling mga 
buwan, pinahintulutan siyang maluwag 
na makisalamuha sa masa sa baryo. 
Madalas siyang nakikitang nagda- 
jogging sa aplaya at nakakapaligo sa 
dagat. 

Tumanggap siya ng masugid na 

atensyong medikal. Katunayan, ino- 
perahan ng mga medik ng BHB ang katarata 
sa kanyang mata. 

Ilang araw bago ang bigong rescue operation, 
nagpagawa pa siya sa mga Dumagat ng mga 
pasiking (bakpak na yaring uway) at basket upang 
ipasalubong sa kanyang pamilya pagkalaya niya. 
Ninakaw lamang ito ng mga sundalong nagsagawa 
ng palyadong rescue operation. 

Ang mahusay na pagtrato at pangangalaga 
ng BHB kay PCI Martin, at ang nalalapit nang 
pagpapalaya sa kanya, ay tinumbasan lamang ng 
AFP ng napakalupit na bigong rescue operation at 
pagpatay sa kanya. 


IDINEKLARA NI MACAPAGAL-ARROYO ANG SUS- 
pensyon ng mga opensibong operasyong militar 
(SOMO) sa Timog Katagalugan matapos masawi si 
PCI Martin. Subalit sadyang huli na ito. Napakatagal 
na itong iginigiit ng rebolusyonaryong kilusan at 
mamamayan. 

Bago nito, ang deklarasyon ng SOMO ay 
hinahadlangan ng mga militarista sa loob ng bagong 
administrasyon upang pagkaitan ang BHB ng 5 

Lumalalang pagsasamantala 
at pang-aapi sa kababaihang anakpawis 


ng Kababaihang Anakpawis nitong 
Marso 8, ipinangalandakan 
ni Gloria Macapagal-Arroyo na 


S a okasyon ng Pandaigdigang Araw 


“buhay ang kapangyarihan ng 
kababaihan.” Patunay dito, 
aniya, ang pagkakaluklok sa 
poder ng isa na namang 
babaeng presidente at 
ang pagkakatalaga 
ng mas maraming 
babaeng upisyal sa 
kanyang administras- 
yon kumpara sa mga 
naunang rehimen. 
Nanawagan si 
Macapagal-Arroyo sa 
kababaihan na ipamalas 
ang gayong kapangyarihan, 


laluna sa darating na eleksyon. 
Nangako rin siyang haharapin ang isyu 

ng diskriminasyon at karahasan laban sa kababaihan 
sa pamamagitan ng pagpapasa ng mas maraming 
batas na magbibigay-proteksyon sa kanila. 


4 pagkakataong ipamalas kung 
papaano nitong itinataguyod ang 
mga alituntunin sa digma at 
makataong batas. 

Ayon pa sa pahayag ni 
Gregorio “Ka Roger” Rosal, 
“Ang pakanang rescue operation 
ay palatandaan kung papaanong 
nakahanda ang mga militaristang 
namumuno sa AFP na isakripisyo 
ang buhay ng kanilang mga 
tauhan sa pagmamatigas na huwag 
kilalanin ang katayuan ng BHB 
bilang kapantay na entidad sa 

isang digmaang sibil at ituring ang 
pagrerebolusyon bilang kriminal 
na aktibidad.” 

Ang pagpapalaya sa mga 
bihag ng digma ay bahagi 
ng pagtataguyod sa usapang 
pangkapayapaan. Sa kabila 
ng bigong rescue operation 
at pagkapatay kay Martin, 
nakahanda pa rin ang rebolus- 
yonaryong kilusan na ipagpatuloy 
ang usapang pangkapayapaan. 

Gayundin, nakahanda pa 
rin ang BHB na isagawa ang 


ng 
Nagpapatuloy sa ilalim ng gubyerno 
ni Macapagal-Arroyo ang mga patakarang 
nagbubunsod sa kahirapan ng masang anakpawis, 
kabilang ang milyun-milyong kababaihang 
manggagawa at magsasaka. > 


pawang pampalubag- 
loob at hindi tumutugon 
sa mga batayang kahilingan 
masang kababaihan. 


pagpapalaya kay Army Major 
Buan. Isasagawa ito ng BHB 
alinsunod sa pagpapatupad ng 
rebolusyonaryong kilusan ng 
demokratikong kapangyarihan at 
mga rebolusyonaryong alituntunin 
sa pakikidigma at pagtrato 
sa bihag, bilang pagtalima sa 
internasyunal na makataong batas 
at mga alituntunin ng digma, at 
bilang tugon sa kahilingan ng 
pamilya, ng humanitarian and 
peace mission pati na ng rehimeng 
Macapagal-Arroyo. 


SA KANAYUNAN, ANG PATULOY AT MALAWAKANG 
pagpapalit-gamit ng lupa at libreng pagtatambak 
ng mga produktong agrikultural mula sa ibang 
bansa ay lalong nagkakait ng hanapbuhay sa 
masang magsasaka at nagbubunsod sa kanilang 
makipagsapalaran sa kalunsuran. Parami nang 
parami sa mga nagsisidayo sa kabayanan at mga 
syudad ay mga kabataang babaeng magsasakang 
nahihigop ng sektor ng serbisyo o napapasok 
sa iba pang impormal na trabaho. Subalit dahil 
bihira rin ang ganitong mga trabaho, marami 
pa rin sa kanila ang walang mapasukan. 

Batay sa isang pag-aaral hinggil sa 
kinahinatnan ng kababaihang magsasaka 
at mga bata sa Timog Katagalugan nang a 
ibwelo ng reaksyunaryong gubyerno ang A 
pagpapalit-gamit ng lupa sa ilalim ng 
proyektong CALABARZON, marami 
sa kanila ang napapasok sa kung anu- 
anong trabahong may napakababang 
sahod at napakamapagsamantalang kala-gayan sa 
paggawa. Kabilang dito ang pagiging mga caddy 
sa golf courses na itinatayo para sa mga turista, 
pagkakatulong, at pagiging serbidora o tagaaliw sa 
mga restawran, karaoke bar at beerhouse. 

Sa mga bayan ng Leon, Tubungan at Ingore 
sa Iloilo, ang mga proyekto ng pagpapalapad ng 
mga kalsada para paburan ang mga “proyektong 
pangkaunlaran” sa ilalim ng imperyalistang 
“globalisasyon” ay nagwasak sa mga sakahan, 
pananim at tirahan ng mga magsasaka. Para 
magkaroon ng bagong mapagkakakitaan, napilitang 
magsipagtrabaho ang kababaihan at mga bata 
bilang mga labandera, katulong at saleslady sa 
mga kabayanan. 

Gayundin ang kinahinatnan ng may 50,000 
magsasaka sa Benguet na nagtatanim ng patatas. 
Nang bumagsak nang halos 50% ang presyo ng 
lokal na patatas dahil sa pagtatambak sa bansa ng 
gayat nang mga patatas (machine-sliced, ready-to- 
fry potatoes) mula sa US, bumaling ang kababaihan 
sa mga tradisyunal na pandagdag-kita tulad ng pag- 
aalaga ng hayop at pagtatanim ng iba pang cash crop 
tulad ng bawang. Subalit nawalan din ito ng saysay 
nang dumagsa sa pamilihan ang karne at bawang 
mula sa ibang bansa, kaya natulak silang pumasok 

sa samutsaring trabahong sahod-alipin. 

Sa kalunsuran, malaganap 
ang pagpapatutupad ng sapilitang 
pagpapa-obertaym, pagpapataw 
ng mataas na kota, pagbabayad 
nang por piraso, pagpapagawa ng 
mahigit isang trabaho at iba pa. 
Lalo ito sa mga export processing 

zone kung saan pinakamalala 
ang pagpapatupad ng patakaran 
ng pleksibilisasyon ng paggawa 
sa layuning pigain nang husto ang 
lakas-paggawa ng mga manggagawa 
at maksimisahin ang tubo ng mga 
kapitalista. Ang pleksibilisasyon ng 
paggawa ay mariing bigwas sa mga 
manggagawa rito, na 75% o mahigit pa 
ay kababaihan. Sadyang mga babaeng 
manggagawa ang mas gustong kunin ng mga 
kapitalista rito sa paniniwalang mas kimi ang mga 
ito at mas madaling takutin na huwag sumapi sa mga 
unyon at ipaglaban ang kanilang mga karapatan. 

Sa gayon, dumaranas sila ng diskriminasyon sa 
sahod at iba pang pang-aabuso. Sa isang pag-aaral ng 
International Labor Organization, sa pangkalahatan 
ang natatanggap na sahod ng manggagawang 
kababaihan ay 47% lamang ng tinatanggap ng 
manggagawang kalalakihang gumagampan ng 
parehong trabaho. Batay naman sa isang sarbey na 
ginawa ng simbahang Katoliko sa mga manggagawa 
sa mga export processing zone, laganap ang mga 
kaso ng sexual harassment, bagay na tinitiis 
ng kababaihang manggagawa dahil sa takot na 
mapatalsik sa trabaho. 

Subalit bayaran man ng pantay na sahod ang 
kababaihang manggagawa, hindi pa rin ito sasapat. 
Sa Kamaynilaan, 45% lamang ng mga batayang 
pangangailangan ng isang pamilya ang natutustusan 
ng itinakdang minimum na sahod. 
Masahol pa, inilibre ng Department 
of Labor and Employment (DOLE) sa 
pagbabayad ng minimum na sahod ang 
mga taga-eksport ng damit at tela at 
mga establisimentong nasa pagtitingi 
at serbisyo na may di lalampas 
sa 10 manggagawa. Karamihan sa 

mga manggagawa sa gayong mga pabrika at 
establisimento ay kababaihan. 

Sa ilalim ng iskema ng pleksibilisasyon ng 
paggawa, laganap din maging sa kababaihan sa 
kanayunan ang sub-contracting at homework 
arrangements laluna sa industriya ng garments na 
pang-eksport. Sa halip na buuin ang damit sa loob 
ng pabrika, libu-libong kababaihan ang kinokontrata 
upang tahiin sa kani-kanilang mga tahanan ang 
iba't ibang bahagi ng damit, kapalit ng kakarampot 
na sahod. Dito'y lalong naibabagsak ng mga 
kapitalista ang sahod, nawawasak 
ang mga unyon at naiiwasan ang 
pagpapatupad sa mga batas at 
pamantayan sa paggawa. 

Mas malaking suliranin ng 
kababaihan ang kawalan ng trabaho. 
Kahit halos pantay ang dami 
ng kalalakihan at kababaihan sa 
pwersang paggawa, palagiang mas 
malaki ang tantos ng disempleyo 
ng kababaihan. Noong 1998, batay 
sa mga dinuktor na estadistika ng 
gubyerno, may 9% ng kababaihan 
ang walang trabaho samantalang 
7% ang kalalakihang ang walang hanapbuhay. 
Kung tutuusin, aabot sa humigit-kumulang 50% 
ng kababaihang edad 15 hanggang 65 ang walang 
hanapbuhay. Kabilang dito ang mahigit 13 milyong 
kababaihang ibinawas sa bilang ng pwersa ng 
paggawa. 

Hindi na lamang sa mga kabayanan at syudad 
ang dagsa ng mga walang hanapbuhay, kundi sa 
ibayong dagat. 

Ang 60% ng halos pitong milyong overseas 
Filipino workers ay kababaihan. Karamihan sa kanila 
ay mga katulong at tagapagbigay-aliw (entertainer). 
Napipilitan silang tiisin ang karaniwa'y makahayup 
na kalagayan ng pamumuhay at mga kundisyon sa 
paggawa kung saan bulnerable sila sa iba't ibang uri 
ng pang-aabusong pisikal, sekswal at sikolohikal. 
Sa Japan, ayon sa isang pag-aaral, may 40,000 
dokumentadong mananayaw na Pilipino. Subalit 
umaabot sa 150,000 kababaihang Pilipino ang 
nasasadlak sa prostitusyon. Sa Korea, tinataya ng 
mismong Overseas Workers” Welfare Administration 

ng DOLE na may di bababa sa 1,000 Pilipinong 
prostityut. Bukod ito sa humigit-kumulang 600 
Pilipinong sadlak sa prostitusyon sa paligid 
ng base militar ng US doon. Ang iba pang 
lugar sa ibayong dagat na kilalang dinadayo ng 
kababaihang Pilipinong nauuwi sa prostitusyon 
matapos malinlang ng mga iligal na rekruter ay ang 
Malaysia, mga bansa sa Middle East at maging ang 
Italy, Marianas at Nigeria. 

Patuloy na lumalaki ang bilang na ito habang 
lumalala ang krisis pang-ekonomya at kumakapit sa 
patalim ang mga maralita. Noong 
unang anim na buwan pagkatapos 
bumulwak ang krisis pampinansya 
sa Asia (1998), tumaas nang 21% 
ang dami ng Pilipinong bumyahe 
patungong Japan. Karamihan sa 
kanila ay kababaihan. 


PATULOY ANG PAGSAHOL. NG 
komodipikasyon at pang-aalipin 
sa kababaihang anakpawis, na 
bumubuo sa 90% ng kababaihang 
Pilipino. Sa harap ng gayong 
pagsasamantala at pang-aapi, 
ibayong militansya ang tugon ng organisadong 
kababaihan. 

Nitong Marso 8, libu-libong kababaihan ang 
nagmartsa sa Malakanyang upang igiit ang P125- 
dagdag sa minimum na sahod na patuloy na 
ipinagkakait sa mga manggagawa. Iginiit din ng 
kababaihan na parusahan na si Estrada, na nagpairal 
ng mga patakarang nagbunsod ng paghihirap ng 
masang anakpawis. 

Iginiit din nilang palayain na ang mga 
bilanggong pulitikal. May 25 kababaihan at 
kabataang bilanggong pulitikal na patuloy na 
pinagkakaitan ng kalayaan maging sa ilalim ng 
rehimeng Macapagal-Arroyo. 

Dahil sa mga ipinaglalaban at malaking 
bilang ng kababaihang anakpawis, dapat 
bigyang-pansin at pag-ibayuhin ng Partido 
at ng buong rebolusyonaryong kilusan ang 
pagmumulat, pag-oorganisa at pagpapakilos 
sa kanila bilang makapangyarihang pwersa sa 
pambansa-demokratikong rebolusyon. 


Sumisidhing pang-aapi sa uring 
manggagawa sa Europe 


a nakaraang 

limang taon, 

naging mabagal 
ang paglago ng mga 
ekonomya ng Britain, 
France at Germany 
sa partikular at ng 
European Union sa 
pangkalahatan. 

Matingkad ang ganitong 
kabagalan sa harap ng ipinag- 
mamalaking “walang kaparis” 
na paglago na tinamasa ng United 
States sa panahon ding ito. Habang 
4.2% ang tantos ng paglaki ng grossdomestic 
product ng US, hanggang 2% lamang ang inaabot 
ng Europe. Nasa 9% ang tantos ng disempleyo 
sa Europe, mahigit doble ng sa US (4%). Sa 
50 pinakamalalaking kumpanya sa mataas na 
teknolohiya, apat lamang ang Europeo, habang 36 ay 
Amerikano. Tumaas nang 2.4% ang produktubidad 
ng paggawa sa US, samantalang 1.3% lamang 
sa Europe. Noong 1999, mahigit 15 milyong 
mamamayan sa Europe ang walang trabaho. 
Pinakamarami rito ay nasa Germany (3.8 milyon), 
France (2.8 milyon) at Britain (1.7 milyon). 

Nitong huli, lalong naging madilim ang tunguhin 
ng buong Europe. Kung hindi dahil sa pagbebenta 
ng lisensya para sa bagong teknolohiya sa cellphone 
na nagbigay ng 0.3% sarplas sa gross domestic 
product sa taong 2000, magtatala ito ng 0.8% 
depisito. Nagtala ng 1.9% pagbaba ang produksyong 
industriyal laluna sa produksyon ng mga produktong 
pangkonsumo. 

Dagdag dito, hindi makaalpas ang euro, ang 
pinag-isang salapi ng mga bansa sa Europe, sa 
napakababang halaga nito kumpara sa dolyar. 
Nasa 20% ito ngayon ng orihinal na halaga. Sa 
huling kwarto ng 2000, lumobo hanggang 13.3 
bilyong euro (mula 7.9 bilyon sa ikatlong 

kwarto) ang depisit 
sa current account. 
Ibig sabihin nito, 
mas malaking kapital 
mula sa kalakalan, 
remitans at mga tran- 
saksyon sa bangko 
ang lumabas kaysa 
5 pumasok sa buong 
uE Europe. Sa unang kwarto 
j ng 2001, tumaas ang implasyon 
sa 2.6% mula 1.9% noong nakaraang 

- taon. 

Kinaiinggitan ng malaking burgesya sa Europe 
ang imperyalismong US sa pangunguna sa larangan 
ng mataas na teknolohiya at sa kakayahan 
nitong higit na isagad ang tubo sa pamamagitan 
ng “pleksibleng” paggawa na kinatatangian ng 
malawakang tanggalan ng mga manggagawa 
at kontraktwalisasyon, pagpako ng sahod sa 
pinakaminimum at pagbawi sa mga tinatamasang 
benepisyo ng uring manggagawa. 

Ang matumal na paglago ng kanilang mga 
gubyerno sa Europe, kakoro ang malalaking 
kapitalista at mga propagandista nila, sa mga 
“maka-manggagawang” batas na pamana ng mga 
nagdaang sosyal-demokratikong rehimen. Nais 
nilang bigyang-daan ang “pleksibilisasyon” ng 
paggawa sa pamamagitan ng lubusang pagbabasura 
sa mga batas na nagtatakda ng mga panlipunang 
seguridad sa mga manggagawa kabilang ang 
subsidyo ng estado sa mga walang trabaho. Ang 
mga ito umano'y humahantong sa katamaran at 
kakuparan ng mga manggagawa, at nag-aalis ng 
“insentibo” sa mga walang trabaho na maghanap 
ng trabaho. 

Dulot nito, nagpatupad sa nakaraang tatlong 
taon ang mga reaksyunaryong gubyerno ng 
pinakamasasahol na reporma sa Europe sa larangan 
ng paggawa upang gawin itong “mas produktibo”. 

Isang karaniwang reporma ang pagpapatupad ng 
mas mahaba at pleksibleng oras ng paggawa. 
Maraming kumpanya ang pinayagang patindihin 
ang trabaho sa pamamagitan ng pagpataw ng mas 
matataas na kota. 

Ipinalaganap din 
ang praktika ng Winawasak ng 
pagbibigay ng mas mga repormang ito 
maraming trabaho sa ang kabuhayan ng 
lisa o ilang manggagawa mga manggagawa. 
at ang paggamit ng mga 
part-time at kontraktwal. Sa nakaraang tatlong taon, 
karamihan sa apat na milyong bagong trabaho ay 
part-time at kontraktwal. Sa France at Germany, lahat 
o halos lahat ng mga bagong trabaho mula 1994-99 
ay kontraktwal. Kaakibat ng mga “pleksibilidad” 
na ito ang kawalan ng seguridad sa trabaho, mas 
mababang sahod at relatibong mas masamang 
kundisyon sa paggawa. 

Nakapako sa minimum ang sahod. Sa malalaking 
bansa (Britain, Germany at France), umaabot ang 
minimum sa 800-900 euro. (Katumbas ng 1010 euro 
ang minimum na sahod sa US.) Sa mas nahuhuling 
bayan sa EU, umaabot lamang ito ng 390 euro. 
Nirerepresenta ng mga ito ang 34% hanggang 
54% ng karaniwang sinasahod ng isang Europeong 
manggagawa. Kung hindi dahil sa tuluy-tuloy 
na pakikipagtawaran ng mga unyon at mga 
manggagawa, hindi madaragdagan ang kanilang 
sahod. Gayunpaman, hindi pa rin natutugunan ng 
karaniwang sahod ang halaga ng kanilang arawang 
pangangailangan alinsunod sa pamantayan ng 
kabuhayan sa kani-kanilang mga bansa. 

Lalong lumalala ang mga kundisyon sa paggawa. 
Dumaraming manggagawa ang nagkakasakit at 
naaaksidente sa lugar ng trabaho dulot ng matinding 
pleksibilisasyon sa paggawa. Dagdag dito, mahigit 
15 milyong manggagawa ang nag-ulat ng mga 
insidente ng karahasan, sekswal na pang-aabuso at 
pananakot sa kani-kanilang pagawaan. 

Paliit nang paliit ang tinatamasang benepisyo ng 
mga manggagawa. Pinayagan ang mga korporasyon 
na makalibre sa pagbabayad para sa social security. 
Kasabay nito, ibinababa ng mga gubyerno ang 
kinukulektang buwis upang takasan ang obligasyong 
magbigay ng mga benepisyo. Tuluy-tuloy na 
binabawasan ang pondong nakalaan sa social 

welfare na kumakalinga sa mga walang trabaho 
at retirado. Itinutulak nitong magtrabaho ang mga 
“di-aktibo” (mga hindi naghahanap ng trabaho ngunit 
nangangailangan), may kapansanan, yaong mga 
maagang nagretiro at mga nag-iisang magulang. 
Signipikanteng ibinaba ang kompensasyon sa 
pagkakasakit at subsidyo sa pagbabakasyon. 

Pasimuno sa ibayong pagpapahirap sa mga 
manggagawa ang malalaking burgesya sa France. 
Sa Britain, hindi na binibigyan ng subsidyo 
ang sinumang tumatangging pumaloob sa mga 
pagsasanay ng gubyerno. Sa gayon, mahigit 
kalahating milyong manggagawa ang tinanggalan 
ng subsidyo at hindi na ibinilang sa upisyal na 
estadistika ng mga walang trabaho. Sa Germany, 
balak ng gubyerno na buwagin na ang sistemang 
pensyon ng estado at sa halip ay ipasa ang 
responsibilidad sa mga pribadong kumpanya. 

Winawasak ng mga repormang ito ang kabuhayan 
ng mga manggagawa. Habang binibigyang-laya ang 
mga korporasyon na magkamal ng dambuhalang 
kita, ginigipit nito ang mga manggagawa at 
nilalapastangan ang kanilang mga karapatan. 

Ang kalupitang dulot ng mga repormang 
ito ang nagtutulak sa 
mga manggagawa upang 
paigtingin ang kanilang 
mga pakikibaka para sa 
sahod at karapatan. Sa 
buong Europe, tuluy- 
tuloy silang naglulunsad 
ng mga pagkilos upang 
batikusin at labanan 
ang sarisaring pakana 
ng kani-kanilang mga 
gubyerno. Dagdag dito, 
pinangungunahan ng 
mga manggagawa ang 
paglaban sa iba pang pabigat na mga batas at 
patakaran. 

Sadyang napakataba ng lupa upang umusbong 
ang tunay na partido ng mga manggagawa sa 
mga bansa ng Europe -- isang partido na hindi 
lamang ipaglalaban ang kanilang kagyat na 
mga pangangailangan kundi magsusulong ng 
makasaysayang papel ng mga manggagawa sa 
pagbabago ng lipunang kanilang ginagalawan. 


Ang kalupitang 
dulot ng mga 
repormang ito ang 
nagtutulak sa mga 
manggagawa 
upang paigtingin 
ang kanilang mga 
pakikibaka para 
sa sahod at 
karapatan. 

14 NARIPLE 
NASAMSAM SA REYD 
SA DAVAO DEL NORTE 


Labing-apat na matataas na 
kalibreng armas (mga M14 at M16) 
ang nasamsam ng Bagong Hukbong 
Bayan (BHB) nang ireyd nito ang 
detatsment ng AFP at PNP sa 
Barangay Bacungan, Magsaysay, 
Davao del Norte nitong Marso 19. 
Napatay sa reyd ang isang sarhento. 
Malubha ring nasugatan ang dalawa 
pang sundalo at tatlong upisyal ng 
pulisya, kabilang si Supt. Wilfrido 
Cabrera. 

Noon araw ding iyon, sinalakay 
ng mga Pulang man-dirigma ang 
detatsment ng Task Force Monkayo 
sa Diwalwal, Compostela Valley. 
Napatay sa reyd ang isang pulis. 
Sinalakay ng BHB ang Task Force 
Monkayo dahil sa mga pusakal na 
paglabag nito sa mga karapatang- 
tao at pagtatanggol sa interes 
ng malalaking lokal at dayuhang 
negosyante sa lugar. 


DETATSMENT NG PNP 
SA BORDEOS, NIREYD NG 
BHB 


Sinalakay ng mga Pulang 
mandirigma ang kampo ng PNP sa 
Bordeos, Quezon noong Marso 2. 
Kinumpiska ng BHB ang anim na 
iba't ibang kalibreng armas mula sa 
mga pulis. Nasamsam din ng mga 
mandirigma ang limang radyong 
VHF mula sa Kabalikat Civicom 
Group na nakabase sa naturang 
kampo. 


Nabigla at hindi na 
naka-panlaban ang tatlong pulis 
na tumatao noon sa naturang 
kampo. Sinamantala ng mga 
mandirigma ang bagsak na linyang 

MGA BALITA NG PAKIKIBAKA 


pangkomunikasyon ng pulisya rito, 
gayundin ang masamang panahon, 
na lalong nagpahirap para sa mga 
pulis na tumakas o magtawag ng 
reimporsment. 


BUAN, PALALAYAIN NA--NDF 


Iniutos noong Marso 16 ni 
Kasamang Luis Jalandoni, pinuno 
ng NDFP Negotiating Panel, ang 
pagpapalaya sa bihag ng digma na 
si Maj. Noel Buan. Alinsunod rito, 
nagdeklara rin ng tigil-putukan 
ang NDFP sa pitong prubinsya ng 
Timog Katagalugan mula Marso 17 
hanggang Abril 11 upang bigyang- 
daan ang pagpapalaya kay Buan. 

Sa liham na nag-uutos ng 
pagpapalaya kay Buan, inilahad 
ni Kasamang Jalandoni na ang 
pagpapalaya sa naturang bihag 
ng digma ay isasagawa sa bisa ng 
desisyon ng Pambansang Komiteng 
Tagapagpaganap ng NDFP, sa 
ngalan ng Partido Komunista ng 
Pilipinas, Bagong Hukbong Bayan 
at mga organo ng pampulitikang 
kapangyarihan ng demokratikong 
gubyernong bayan at alinsunod 
sa Geneva Conventions, mga 
protokol nito at ng Comprehensive 
Agreement on Respect for Human 
Rights and International Huma- 
nitarian Law o CARHRIHL. 

Sa isang hiwalay na panayam, 
sinabi ni Kasamang Jalandoni na 
“muling naigiit at napatunayan ng 
demokratikong gubyernong bayan 
ang status of belligerency nito 
sa kakayahan nitong kumupkop 
ng bihag ng digma sa isang 
mahabang panahon at gawaran ito 
ng makataong pagtrato at paggalang 
sa kanyang mga karapatang-tao”. 

Sinabi rin ni Kasamang 
Jalandoni na natanggap ng NDFP 


noong Marso 14 at 15 ang kopya 
ng SOPO ng PNP at SOMO ng 
AFP. Aniya, nakatakdang ipasa ng 
Melito Glor Command si Major 
Buan sa International Committee of 
the Red Cross (ICRC). Ipapasa ng 
ICRC si Buan sa kanyang pamilya, 
sa tulong ng iba pang mga grupo 
at indibidwal. 


PROYEKTONG PAGMIMINA 
SA MINDORO, TINULIGSA 


Mariing tinutulan ng mga 
residente ng Victoria, Oriental 
Mindoro ang plano ng Crew 
Minerals Philippines (CMP), isang 
kumpanyang Canadian, na magtayo 
roon ng minahan. 

Sa isang rali na inilunsad noong 
huling linggo ng Pebrero, tinuligsa 
ng mamamayan sa magkakaratig na 
bayan ng Victoria, Naujan, Socorro 
at Pinamalayan ang eksplorasyon 
ng CMP na naging sanhi ng pagbaha 
sa nasabing mga bayan. Dinaluhan 
ang rali ng libu-libong magsasaka, 
mangingisda, katutubo, estudyante, 
guro, taong-simbahan, mga maka- 
kalikasan at mga myembro ng non- 
government organizations. Ayon 
sa kanila, madaliang binigyan ng 
pahintulot ng Department of Envi- 
ronment and Natural Resources 
ang Aglubang Mining Corp., 
kasosyo ng CMP, nang walang 
anumang pakikipagkonsulta sa mga 
residente. 

Balak ng mga residente na 
magtayo ng mga barikada para 
pigilin ang pagpasok ng mga maki- 
narya sa pagmiminahan. Dagdag 
pa nila, kaya nilang tula-ran ang 
ginawang pagba-barikada ng mga 
taga-Antipolo City at Semirara na 
nakapigil sa plano ng gubyernong 
magtambak ng basura sa kanilang 

mga lugar. 


PAGKAHIRANG 
KINA VILLANUEVA AT REYES, 
TINUTULAN 


Tinuligsa ng mga militanteng 
organisasyon ang pagpili ni 
Macapagal-Arroyo kay Lt. Gen. 
Diomedio Villanueva bilang bagong 
hepe ng Armed Forces of the 
Philippines at ang paghirang sa 
retiradong heneral at dating hepe 
ng AFP na si Angelo Reyes bilang 
bagong kalihim ng depensa. 


Ayon sa Moro-Christian 
People’s Alliance, si Villanueva ang 
hepe ng Southern Command nang 
ilunsad ang todo-largang digma 
sa Mindanao na sumira sa buhay 
ng daan-daanlibong mamamayan 
doon. Sinabi naman ng Bagong 
Alyansang Makabayan (BAYAN) 
na kontra sa ipina-ngangalandakang 
“patakarang pangkapayapaan” ng 
gubyernong Macapagal-Arroyo 
ang paghirang kay Villanueva. 


Sa hiwalay na pahayag, binatikos 
ng BAYAN ang pagkakaluklok ni 
Reyes sa isang pwesto na pang- 
sibilyan bilang ibayong patunay na 
lubhang mili-tarisado ang rehimeng 
Macapagal-Arroyo. 


PATALSIKIN ANG MGA TUTA 
NI LACSON SA PNP— 
PAMALAKAYA 


Iginiit ng Pambansang Sama- 
han ng mga Mamamalakaya 
(Pamalakaya) ang kagyat at 
walang kundisyong pagpapatalsik 
sa mga heneral ng pulisya na 
nangangampanya para kay Panfilo 
Lacson sa pagkasenador. Ayon 
sa Pamalakaya, ang pangangam- 
panyang ginawa ng mga upis-yal 
ay patunay na sila ay mga “buong- 
panahong myembro ng sabwatang 
Estrada-Lacson,” at hindi na dapat 
manatili pa sa pwesto. 

Binatikos din ng Pamalakaya 
ang pananatili ng mga tauhan 
nina Estrada at Lacson sa mga 


sensitibong pusisyon sa bagong 
rehimen. Ipinanawagan din nila 
sa rehimeng Macapagal-Arroyo 
na seryosong isulong ang imbes=- 
tigasyon laban kina Estrada, Lacson 
at mga alipures nila dahil sa 
mabibigat nilang paglabag sa mga 
karapatang-tao at iba pang mga 
krimen. 

Ang sumusunod ay ilan sa mga 
iginiit ng Pamalakaya na dapat 
patalsikin: Chief Supt. Jose Ayap 
ng Ilocos PNP Regional Office; 
Chief Supt. Tiburcio Fusillero, hepe 
ng PNP Central Visayas regional 
office; Chief Supt. Dominador 
Domingo, hepe ng PNP Central 
Mindanao regional office; Senior 
Supt. Gregorio Dolina, hepe ng 
PNP Southern Mindanao regional 
office; Renato Paredes, direktor ng 
Traffic Management Group; sina 
Chief Supt. Romeo at Reynaldo 
Acop; Director Victor Batac; at 
sina Senior Supt. Caesar Mancao, 
Michael Ray Aquino at Diosdado 
Valeroso. 


BALITA MULA SA SILANGANG KABISAYAAN 


21 armas, nasamsam 
ng BHB sa Samar 


Dalawampu't isa at hindi 15 
ang bilang ng armas na nasamsam 
ng BHB sa reyd nito sa patrol 
base ng 34th IB sa Barangay 
Babaclayon, San Jose de Buan, 
Samar noong Pebrero 12. Ayon sa 
mga pinakahuling ulat koresponsal 
mula sa Efren Martires Command 
(EMC), isang M60 machine gun, 
isang M203 grenade launcher, 
walong M16, pitong M14, dalawang 
.45, dalawang .38, isang set 
ng radyong pangkomunikasyon, 
maraming bala at iba pang 
kagamitang militar ang nasamsam 
ng BHB. Walo (hindi pito) ang 

kaaway na napatay at apat (hindi 
lima) ang sugatan sa naturang 
pagsalakay. 

Ayon pa sa EMC, nireyd ng 
BHB ang ditatsment ng 34th IB 
dahil sa mahabang listahan ng mga 
kasalanan nito laban sa masang 
magsasaka at rebolusyonaryong 
kilusan. “Ang pinakahuling ginawa 
nila ay ang pagreyd sa mga kasama 
sa Matuguinao erya kung saan 
lima ang namatay,” anang EMC. 
Dagdag pa nito, may ginahasa 
pang kasamang babae ang mga 
pasista bago pinatay. Pinaslang din 
ng naturang mga tropa ang isang 
matandang magsasaka sa Barangay 
Canbais noong Disyembre, bukod 
sa iba pang mga pang-aabuso. 


Pinabulaanan ng EMC ang 
pahayag ng kaaway na pinag- 
babaril ng BHB ang umano'y 
sumurender na mga sundalo. 
Binatikos din ang ipinamalita ng 
militar na umano'y tinaga ng BHB 
ang mga katawan ng mga tropa, 
at sinabing wala sa prinsipyo ng 
BHB ang di paggalang sa mga 
patay na katawan ng kalaban. 

Anang EMC: “Ang gubyerno 
ni Macapagal-Arroyo ay walang 
pinagkaiba ... sa dating rehimeng 
US-Estrada.” Ipinahayag nitong 
patuloy na isusulong ng BHB 
ang demokratikong rebolusyon 
hanggang makamit ang tunay na 
kalayaan at demokrasya. 

Anim na pwersa ng kaaway ang napatay 

at apat ang nasugatan sa dalawang labanang 

naganap sa Rehiyong Ilokos-Kordilyera noong 
Disyembre 2000 at Enero 2001. 


Ayon sa mga ulat koresponsal, limang sundalo 
ang napatay at dalawa ang nasugatan nang 
tambangan ng isang yunit ng Leho Cawilan 
Command ng Bagong Hukbong Bayan (BHB) sa 
Kalinga ang mga tropa ng 21“ IB sa Barangay 
Gawaan, Balbalan, Kalinga noong Enero 22. 
Kabilang sa mga namatay ang pinuno ng mga tropa 
na si ILt. Bienvenido Bermal. 


Pabalik mula sa pag-ooperasyon ang mga 
sundalo nang ambusin ng BHB. Tumagal nang 
20 minuto ang labanan. Walang kaswalti sa panig 
ng BHB. 


Ikinagalak ng mamamayan sa lugar ang 
pagtagumpay ng taktikal na opensiba ng BHB. 
Ang mga nakaraang yunit ng Philippine Army na 
nakapakat sa Kalinga sa nakaraan (tulad ng 45” IB at 
48? IB) ay pawang mga abusado at kinamumuhihan 
ng masa. Pero sa lahat sa mga nadestino, ang 21 
IB ang itinuturing ng masa roon na pinakaabusado 
at pinakamalupit. Naturingan itong Best Battalion 
ng AFP mula 1995-98. 


MGA BALITA MULA SA REHIYONG ILOKOS-KORDILYERA 


Bago nito, isang CAFGU ang napatay nang 
magsagupaan ang isang tim ng Agustin Begnalen 
Command ng BHB sa Abra at mga tropa ng 17t 
IB na nag-ooperasyon sa Boliney, Abra noong 
Disyembre 13, 2000. Isa pang CAFGU at isang 
sundalo ang nasugatan sa naturang labanan. Wala 
ring kaswalti sa panig ng BHB. 

Ayon sa ulat, nagsitakbo sa iba't ibang direksyon 
ang mga tropa ng kaaway dahil sa sobrang takot 
at pagkagulat. Tanda ng pagwawalambahala ng 
kaaway sa mga kasamahan nila, laluna sa mabababa 
ang ranggo, iniwan ang bangkay ng nasawing 
CAFGU. Iniulat lamang itong “missing in action”. 
Natagpuan na lamang ito ng mga kamag-anak 
na naghahanap sa kanya na nakatiwangwang sa 
pinangyarihan ng labanan. 

Inilantad rin ng BHB ang sapilitang 
pagpapapirma ng 21“ IB sa mga magulang ng 
mga pinaghinihinalaang bagong sampang Pulang 
mandirigma ng bogus na sertipikong mga menor 
de edad ang mga anak nila, kahit nasa hustong 
gulang na ang mga ito. Pwersahang pinapirma ang 
mga magulang ng tatlong kabataang taga-Apatan, 
Pinukpuk, Kalinga ng “katibayan” na edad 14-16 
lamang diumano ang mga anak nilang hinihinala ng 
militar na sumapi sa BHB. 


MGA BALITA MULA SA CAGAYAN VALLEY 


REAKSYUNARYONG PULITIKA 
SA ISABELA, TINULIGSA 


Binatikos ng Benito Tesorio Front (BTF) sa 
Hilagang-Silangang Isabela ang pangingibabaw sa 
reaksyunaryong pulitika sa Isabela ng mga dinastiya 
ng mga warlord, malalaking panginoong maylupa 
at burukrata kapitalista. 

Sa isang pahayag nitong Marso 3, sinabi 
ni Ka Delio Baladon, tagapagsalita ng Benito 
Tesorio Command ng Bagong Hukbong Bayan, na 
mananatili sa kanilang trono ang mga dati nang 
nagpapasasa sa pulitika ng Isabela katulad ng mga 
pamilyang Dy at Albano. Subalit, aniya, “wala 

na namang malakas na tinig ang mga maralitang 
magsasaka, manggagawang bukid at iba pang maliliit 
na siyang higit na nakarararami sa prubinsya”. 
Dagdag ni Baladon: “Mamamayagpag ang mga 
pulitikong promotor ng mga eleksyong marumi at 
marahas, at pamamahalang batbat ng katiwalian at 
iba pang kabulukan”. 

Idiniin ni Baladon na dahil dito ay lilinaw ang 
katumpakan ng paninindigan ng rebolusyonaryong 
kilusan na makakamit lamang ng masang api ang 
pampulitikang kapangyarihan sa pamamagitan ng 
digmang bayan. 

Gayunpaman, ani Baladon, sisikapin ng 
rebolusyonaryong kilusan na impluwensyahan 

ang eleksyon para sa kapakinabangan ng 
mamamayan. Nanawagan ang Benito Tesorio 
Front sa mga kandidato sa prubinsya na 
dalhin sa kanilang mga plataporma de gubyerno 
ang sumusunod na mga isyu: 


e Kagyat na pag-usig at pagparusa kay Joseph 
Estrada at mga kasapakat nito sa kasong 
pangungulimbat at iba pang krimen sa bayan, 
e Pagtutol sa pagtatayo ng CAFGU, at 

e Pagtutol sa mga proyekto ng gubyerno na 
kontra-magsasaka, kontra-mang gagawa at 
kontra-mamamayan, katulad ng pagmimina ng 
malalaking korporasyon. 


Ang mga kandidato at ang partidong maninin- 
digan sa mga usaping ito, ani Baladon, ay aani 
ng suporta sa ilampung libong baseng masa 
ng rebolusyon, kabilang ang ilang libong mga 
botante, sa silangang Isabela. Mabibigyan din 
sila, aniya, ng pahintulot na mangampanya sa 
saklaw ng teritoryo ng demokratikong gubyernong 
bayan. 

Sa kabilang banda, ayon kay Baladon, ang 
mga kandidatong kontra-mamamayan at aktibo 
sa kampanyang kontra-rebolusyonaryo ng AFP 
at reaksyunaryong gubyerno ay hindi hahayaang 
makapangampanya sa mga sonang gerilya at 
gagawaran ng angkop na parusa. 


PANLILINLANG NG AFP 
HINGGIL SA MGA ‘TESTIGO’, BINATIKOS 


Inilantad ng BTF ang panlilinlang ng AFP 
hinggil sa pagtetestigo diumano ni Jay-Ar “Ka CJ” 
Bulusan, isang bihag sa digma, laban sa dalawang 
estudyanteng sina Kerima Tariman at Eric Amodo. 
Sina Tariman at Amodo ay dinakip noong isang 
taon sa Echague, Isabela at sinampahan ng gawa- 
gawang kaso ng iligal na pag-iingat ng baril. Dahil 
nakaambang maibasura ng korte ang kaso laban sa 
dalawa, ipinasya ng AFP na iprisinta bilang isang 
“kumander ng BHB” si Ka CJ na tatayo umanong 
testigo laban kina Tariman at Amodo. Ito'y kahit 
inamin na noong una ng militar na isa lamang 
bagong sampang mandirigma si Ka CJ. 

Kaugnay nito, pinagsalita sa radyo laban sa 
BHB ang isang lalaking nagpanggap na Ka CJ. 
Nauna rito, isang nagpanggap naman na Sheryll 
“Ka Andrea” Arcilla ang pinagsalita rin sa radyo. 
Si “Ka Andrea” ay nadakip noong Hunyo 2000 sa 
Barangay Linumot, Jones. Nakatakas siya mula 
sa pagkakabilanggo noong Enero. 


SAMAHAN LABAN SA PAGMIMINA, INILUNSAD 


Inilunsad sa Isabela State University 
sa Echague, Isabela nitong Marso 6 ang 
PUMALAG o People's Union Against Mining and 
Landgrabbing. Dinaluhan ito ng mahigit 200 lider 
magsasaka mula sa mga minahan sa Cagayan, 
Isabela, Quirino at Nueva Vizcaya. 

Pinangunahan ito ng lokal na balangay 
ng Kilusang Magbubukid sa Pilipinas sa 
Isabela, KALIKASAN, Center for Environmental 
Concerns, mga progresibong organisasyon, taong 
simbahan at ibang panggitnang pwersa. 


Bago nito, dumalo ang mga mamamayan ng 
Didipio, Kasibu, Nueva Vizcaya sa pambansang 
pagkilos laban sa dayuhang pagmimina na ginanap 
nitong Marso 5 sa Mendiola. Ang Didipio ay isa 
sa mga baryong saklaw ng ARIMCO Mining, 
isang higanteng kumpanyang Australyano na 
nagsasagawa ng eksplorasyon sa lugar. 


Sa kaugnay na balita, nagpiket noong Pebrero 
23 ang may 200 katao sa Bayombong, Nueva 
Vizcaya upang tutulan ang pagmimina ng Arimco. 
Piniket nila ang pulong ng Regional Development 
Council ng Cagayan Valley. 


Dumalo sa piket-mobilisasyon ang tatlong 
Obispo na sina Archbishop Diosdado Talamayan 
ng archdiocese ng Tuguegarao (Cagayan), Bishop 
Sergio Utleg ng Diocese of Ilagan (Isabela) at 
Bishop Ramon Villena ng Diocese ng Bayombong 
(Nueva Vizcaya) at iba pang mga pari sa Cagayan 
Valley. 

Nanindigan din ang Regional Development 
Council laban sa pagmimina ng ARIMCO dahil 
natakot ang mga myembro nito sa nakitang 
organisado at militanteng pagtutol ng mamamayan 
laban sa operasyon ng naturang minahan. 

